S-675/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. nóvember 2017, á hendur O-kvk-þgf S-x-x, kt. 000000-0000, Ferjuvaði 13, Reykjavík, fyrir eftirtalin brot:

1. Fyrir fíkniefnalagabrot, með því að hafa aðfaranótt föstudagsins 3. mars 2017, í bifreiðinni SU-Z48, haft í vörslum sínum 0,91 g af marijúana, sem lögregla fann við leit.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Umferðarlagabrot, með því að hafa að kvöldi föstudagsins 17. febrúar 2017, ekið bifreiðinni SU-Z48, svipt ökurétti undir áhrifum áfengis og óhæf til að stjórna bifreiðinni örugglega vegna áhrifa ávana- og fíkniefna (í blóði mældist vínandamagn 0,83 ‰, amfetamín 130 ng/ml og tetrahýdrókannabínól 0,6 ng/ml), austur Vesturvör í Kópavogi og inn Kársnesbraut til vesturs, þar sem lögregla stöðvaði akstur hennar á móts við hús nr. 68 og á sama tíma haft í vörslum sínum 0,87 g af marijúana sem lögregla fann við leit.

Telst brot þetta varða við 1. sbr. 2. mgr. 45. gr., 1. og 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðalaga nr. 50/1987 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Fyrir umferðarlagabrot, með því að hafa miðvikudaginn 8. mars 2017 ekið bifreiðinni SU-Z48, frá Krónunni, Hamraborg 18 í Kópavogi , svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist metamfetamín 20 ng/ml) og án þess að nota sérstakan öryggisbúnað fyrir barn sem var farþegi í bifreiðinni en lögregla hafði afskipti af ákærðu framan við Fannborg 1.

Telst brot þetta varða við 1., sbr. 2. mgr. 45. gr. a., 1. mgr. 48. gr. og 2. mgr. 71. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

4. Fyrir umferðarlagabrot, með því að hafa miðvikudaginn 19. júlí 2017 ekið bifreiðinni TO-877, svipt ökuréttindum um Skeifuna í Reykjavík, þar sem lögregla hafði afskipti af ákærðu framan við Vínbúðina, Skeifunni 5.

Telst brot þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Þá er gerð krafa um að framangreind fíkniefni 1,78 g af marijúana, sem hald var lagt á, verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í apríl 1981. Samkvæmt framlögðu sakavottorði, dagsettu 14. nóvember 2017, gekkst ákærða undir sektarrefsingu samkvæmt lögreglustjórasátt, 27. febrúar 2017, vegna fíkniefnalagabrots. Þau brot sem ákærða er sakfelld fyrir samkvæmt öðrum tölulið ákæru voru framin fyrir gerð sáttarinnar og verður ákærða því dæmd hegningarauki í samræmi við ákvæði 78. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin 1.000.000 króna sekt til ríkissjóðs, sem ákærðu ber að greiða innan fjögurra vikna frá birtingu dóms þessa að telja en sæta ella fangelsi í 40 daga.

Með vísan til lagaákvæða í ákæru er ákærða svipt ökurétti í fjögur og hálf ár frá 14. febrúar 2020.

Með vísan til lagaákvæða í ákæru eru gerð upptæk til ríkissjóðs 1,78 g af marijúana sem lögregla lagði hald á við rannsókn málsins.

Ákærða greiði 280.208 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, O-kvk-nf S-x-x, greiði 1.000.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 40 daga.

Ákærða er svipt ökurétti í fjögur og hálf ár frá 14. febrúar 2020.

Upptæk eru gerð til ríkissjóðs 1,78 g af marijúana.

Ákærða greiði 280.208 krónur í sakarkostnað.

L-kvk-nf R-kvk-nf S-kvk-nf